recursal/SuperWikiNEXT-32B huggingface dataset:
**พระยาอนุราชบุรีศรีมหาสมุทร** เป็นเจ้าเมืองชลบุรี เดิมชื่อนายทองอยู่ นกเล็ก เดิมเคยเป็นหนึ่งในกรมการเมืองระยองสมัยกรุงศรีอยุทยา

กรมการเมืองระยอง
----------------

ในช่วงเดือนมกราคม พ.ศ. 2310 ขณะนั้นพม่ากำลังล้อมกรุงศรีอยุธยา พระยาวชิรปราการ(สิน)พร้อมกับพรรคพวกได้ฝ่าวงล้อมกองทัพพม่าลงมายังทางหัวเมืองตะวันออก เมื่อมาถึงเมืองระยองได้ตั้งค่ายบริเวณวัดลุ่ม-วัดเนินโดยในช่วงแรกได้รับการต้อนรับอย่างดีกรมการเมืองระยองซึ่งประกอบไปด้วย หลวงพลแสนหาญ ขุนรามหมื่นซ่อง ขุนจ่าเมืองด้วง **นายทองอยู่ นกเล็ก**

จนถึงวันที่ 29 มกราคม พ.ศ. 2310 พระยาวชิรปราการ(สิน) ทราบข่าวว่ากรมการเมืองระยองสมคบกันรวบรวมผู้คนจะยกมาประทุษร้ายพระองค์ จึงวางแผนซ้อนซุ่มโจมตีกองทหารของทั้งสองแตกกระจายไป ส่วนนายทองอยู่ นกเล็ก หนีไปอยู่เมืองชลบุรี

เจ้าเมืองชลบุรี
---------------

พระยาวชิรปราการ (สิน) ขณะนั้นได้สถาปณาตนเป็นเจ้าที่วัดลุ่ม จึงได้ยกกองทัพไปถึงเมืองชลบุรีเมื่อวันที่ 1 พฤษภาคม พ.ศ. 2310 เพื่อปราบนายทองอยู่ นกเล็ก เจ้าตากสินได้ตั้งกองทัพอยู่ที่หน้าวัดใหญ่ และได้ส่งคนที่เคยสนิทสนมกับนายทองอยู่ นกเล็ก ไปเจรจา เมื่อเจรจาสำเร็จจึงยอมเข้ามอบตัวมาสวามิภักดิ์ เจ้าตากสินจึงโปรดตั้งให้เป็น **พระยาอนุราชบุรีศรีมหาสมุทร** ครองเมืองชลบุรี แต่ต่อมาปรากฏว่าประพฤติมิชอบ ทำตัวเป็นโจรสลัดเข้าปล้นเรือสำเภา เมื่อเจ้าตากสินจึงเคลื่อนทัพเรือมุ่งไปยังปากน้ำเจ้าพระยาได้ทราบความ จึงหยุดประทับไต่สวนที่เมืองชลบุรี ได้ความว่าพระยาอนุราชผิดจริง จึงถูกประหารชีวิต

อ้างอิง
-------

1. ↑  "บุคคลสำคัญในสมัยธนบุรี". คลังข้อมูลเก่าเก็บจากแหล่งเดิมเมื่อ 2013-10-09. สืบค้นเมื่อ 2014-02-04.
2. ↑  พระยาอนุราชบุรีศรีมหาสมุทร[*ลิงก์เสีย*] ติดตามประวัติบุคลสำคัญในประเทศไทย
วีลแชร์ที่ขับเคลื่อนด้วยมือน้ำหนักเบาสมัยใหม่
**วีลแชร์** (อังกฤษ: wheelchair) เป็นเก้าอี้ที่มีล้อ ใช้เมื่อการเดินเป็นเรื่องยากหรือเป็นไปไม่ได้เนื่องจากความเจ็บป่วย, การบาดเจ็บ หรือความพิการ วีลแชร์มีหลายรูปแบบเพื่อตอบสนองความต้องการเฉพาะของผู้ใช้ อาจรวมถึงการดัดแปลงที่นั่งแบบพิเศษ, การควบคุมที่ทำให้เป็นเฉพาะบุคคล และอาจมีเฉพาะกิจกรรมเฉพาะ เท่าที่เห็นด้วยวีลแชร์กีฬาและวีลแชร์ชายหาด ความแตกต่างที่ได้รับการยอมรับอย่างกว้างขวางที่สุดคือวีลแชร์ไฟฟ้า ที่ขับเคลื่อนโดยแบตเตอรี่และมอเตอร์ไฟฟ้า กับวีลแชร์ที่ขับเคลื่อนด้วยมือ ในกรณีที่ผู้ใช้/ผู้ครอบครองกำลังใช้แรงผลักดันด้วยมือ ("ตนเองขับเคลื่อน") หรือผู้ดูแลเข็นจากด้านหลัง

ประวัติ
-------

ภาพของนักปรัชญาจีน ขงจื๊อในเก้าอี้มีล้อ ซึ่งวาดช่วงประมาณ ค.ศ. 1680 โดยศิลปินอาจคิดถึงวิธีการขนส่งทั่วไปในสมัยของเขา
Nicolas Grollier de Servière (1596–1689) Wheelchair in his Cabinet of curiositiesเก้าอี้มีล้อในห้องสารภัณฑ์ของนีกอลา โกรลีเยร์ เดอ เซอร์วีแยร์ (ค.ศ. 1596–1689)
บันทึกที่เก่าที่สุดของเฟอร์นิเจอร์มีล้อ เป็นจารึกที่พบบนกระดานชนวนหินในประเทศจีน และเตียงของเด็กที่ปรากฏในลายสลักบนแจกันกรีก ทั้งสองได้รับการระบุเวลาระหว่างศตวรรษที่ 6 และ 5 ก่อนสามัญศักราช ส่วนบันทึกแรกของที่นั่งมีล้อที่ใช้สำหรับการขนส่งคนพิการได้รับการระบุเวลาเป็นสามศตวรรษต่อมาในประเทศจีน โดยชาวจีนใช้รถสาลี่ยุคแรกในการเคลื่อนย้ายผู้คนและสิ่งของหนัก ความแตกต่างระหว่างทั้งสองฟังก์ชันไม่ได้ทำไว้เพื่ออย่างอื่นอีกหลายร้อยปี จนถึงสากลศักราช 525 เมื่อมีภาพเก้าอี้มีล้อที่สร้างขึ้นมาเพื่อผู้คนโดยเฉพาะเริ่มปรากฏขึ้นในศิลปะจีน

ดูเพิ่ม
-------

* วีลแชร์ติดมอเตอร์

อ้างอิง
-------

1. ↑  Nicolas Grollier de Servière Wheelchair in his Cabinet of curiosities, page 96 : *Chaise très commode pour les boiteux, ou pour ceux qui ont la goûte aux jambes ; et par le moyen duquel on peut se promener dans un appartement de plein pieds, ou dans un jardin, sans le recours de personne*, in
Grollier de Servières, Gaspard (1719). *Recueil d'ouvrages curieux de mathématique et de mécanique, ou Description du cabinet de M. Grollier de Servière : avec des figures en taille-douce, par M. Grollier de Servière*. D. Forey, France.
2. ↑  "History of Wheelchairs". *wheelchair-information.com*. คลังข้อมูลเก่าเก็บจากแหล่งเดิมเมื่อ 2019-03-07. สืบค้นเมื่อ April 14, 2017.
3. ↑  Koerth-Baker, Maggie. "Who Invented the Wheelchair?". *mentalfloss.com*. สืบค้นเมื่อ April 14, 2017.
4. ↑  Joseph Flaherty (24 May 2012). "Putting the 'Whee!' Back in 'Wheelchair'". Wired. สืบค้นเมื่อ 25 May 2012.
5. 1 2  Maggie Koerth-Baker. "Who Invented the Wheelchair?". Mental Floss Inc. คลังข้อมูลเก่าเก็บจากแหล่งเดิมเมื่อ 2013-11-05. สืบค้นเมื่อ 25 May 2012.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ วีลแชร์
นักเคมีคนหนึ่งกำลังเตรียมเซลล์เชื้อเพลิงเพื่อทดสอบ
**นักเคมี** คือนักวิทยาศาสตร์ที่ฝึกฝนและศึกษาวิชาเคมี นักเคมีศึกษาองค์ประกอบและสมบัติของสสาร นักเคมีจะบรรยายคุณสมบัติที่พวกเขาศึกษาอย่างระมัดระวังในด้านปริมาณในระดับโมเลกุลและอะตอม นักเคมีจะวัดสัดส่วนของสสาร อัตราปฏิกิริยา และสมบัติอื่น ๆ ทางเคมี ในภาษาอังกฤษ คำว่า chemist สามารถหมายถึงเภสัชกรในเครือจักรภพอังกฤษด้วย

นักเคมีใช้องค์ความรู้นี้เพื่อศึกษาองค์ประกอบ และสมบัติของสสารที่ไม่คุ้นเคยมาก่อน รวมถึงสร้างและสังเคราะห์สสารที่เกิดขึ้นตามธรรมชาติเป็นปริมาณมาก ๆ และสร้างสสารจำลองและกระบวนการใหม่ ๆ 
ที่เป็นประโยชน์ นักเคมีอาจมีความรู้เฉพาะในระเบียบย่อยใด ๆ ของเคมีก็ได้ นักวัสดุศาสตร์และช่างโลหะ มีพื้นฐานความรู้และทักษะทางเคมีเหมือนกัน งานของนักเคมีมักมีส่วนเกี่ยวข้องกับงานของวิศวกรรมเคมี ซึ่งจะเกี่ยวข้องกับการออกแบบ การสร้าง และการประเมินค่าของโรงงานเคมีขนาดใหญ่ที่มีประสิทธิภาพทางต้นทุนสูงสุด และทำงานในระดับเคมีอุตสาหกรรมในการพัฒนากระบวนการและวิธีการใหม่ ๆ สำหรับการผลิตสารเคมีและผลิตภัณฑ์ที่เกี่ยวข้องในเชิงพาณิชย์

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ นักเคมี
**คินเดอร์โทเทนลีเดอร์** (เยอรมัน: *Kindertotenlieder*) (แปลว่า เพลงกล่อมเด็กเกี่ยวกับความตาย แต่ในที่นี้หมายความว่า เพลงแห่งความตายของลูก) เป็นชุดเพลงร้อง (Liedercyclus) สำหรับขับร้องประกอบดนตรีออร์เคสตรา  ผลงานของกุสตาฟ มาห์เลอร์ โดยนำคำร้องมาจากโคลงภาษาเยอรมัน 428 บทของฟรีดิช รูเคิร์ต

รูเคิร์ตประพันธ์บทกวีต้นฉบับขึ้นมาระหว่างปี ค.ศ. 1833-1834  บรรยายถึงความสิ้นหวังที่ลูกทั้งสองคนของตน ป่วยหนักเป็นไข้ดำแดง และเศร้าโศกหลังอาการกำเริบจนเสียชีวิต  มาห์เลอร์คัดเลือกบทกวีจำนวน 5 บท จาก 428 บทของรูเคิร์ต ประพันธ์เป็นชุดเพลงร้อง โดยระบุว่าในการจัดแสดง ให้บรรเลงเพลงทั้งห้าต่อเนื่องกันไป

มาห์เลอร์ประพันธ์ชุดเพลงร้องคินเดอร์โทเทนลีเดอร์ ขึ้นระหว่างปี ค.ศ. 1901 ถึง 1904 ออกแสดงรอบปฐมทัศน์ที่เวียนนาเมื่อวันที่ 29 มกราคม ค.ศ. 1905 โดยเป็นผู้อำนวยเพลงด้วยตัวเอง สี่ปีหลังจากนั้น ลูกสาวสองคนของมาห์เลอร์ คือ มาเรีย แอนนา วัย 4 ปี และมาเรีย วัย 2 ปี  ต่างล้มป่วยพร้อมกันด้วยไข้ดำแดงและโรคคอตีบ โดยมาเรีย แอนนา บุตรสาวคนโตเสียชีวิตเมื่อวันที่ 12 กรกฎาคม 1907  ด้วยผลจากความสูญเสียนี้ มาห์เลอร์เขียนจดหมายถึงเพื่อน ระบุว่าตนเองมีอาการซึมเศร้าจนไม่สามารถเขียนเพลงได้อีกต่อไป 



1. "Nun will die Sonn' so hell aufgeh'n"

Dietrich Fischer-Dieskau, Berlin Philharmonic, Rudolf Kempe (1955)

---

2. "Nun seh' ich wohl, warum so dunkle Flammen"

performers as above

---

3. "Wenn dein Mütterlein"

---

4. "Oft denk' ich, sie sind nur ausgegangen"

---

5. "In diesem Wetter"

---

*หากมีปัญหาในการเล่นไฟล์เหล่านี้ ดูที่ วิธีใช้สื่อ*

ชุดเพลงร้องคินเดอร์โทเทนลีเดอร์ทั้งห้าบท ความยาวทั้งสิ้นประมาณ 25 นาที ประกอบด้วย

1. Nun will die Sonn' so hell aufgeh'n (Now the sun wants to rise as brightly)
2. Nun seh' ich wohl, warum so dunkle Flammen (Now I see well, why with such dark flames)
3. Wenn dein Mütterlein (When your mother)
4. Oft denk' ich, sie sind nur ausgegangen (I often think: they have only just gone out)
5. In diesem Wetter (In this weather)

อ้างอิง
-------

1. ↑  เพลงร้องศิลป์และชุดเพลงร้อง, รศ.ดร.โกวิทย์ ขันธศิริ
2. ↑  Painter, Karen (2002) Mahler and his World. Princeton: Princeton University Press. ISBN 0691092443.
3. ↑  Kindertotenlieder (Songs on the Death of Children)
4. ↑  Sadie, Stanley (ed.) (1980). New Grove Dictionary of Music and Musicians Volume 11. London: Macmillan. ISBN 0-3333-23111.
5. ↑  Franklin, Peter (2007). Macy, Laura (ed.) (บ.ก.). "Mahler, Gustav". Oxford Music Online. สืบค้นเมื่อ 21 February 2010. `{{cite web}}`: `|editor-first=` มีชื่อเรียกทั่วไป (help) (8. Europe and New York, 1907–11)
6. ↑  Reik, Theodor (1953). *The Haunting Melody: Psychoanalytic Experiences in Life and Music*. New York: Farrar, Straus and Young. p. 315. ISBN 978-0306761386.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**คินเดอร์โทเทนลีเดอร์**

* โน้ตเพลงเสรีของ Kindertotenlieder ที่โครงการห้องสมุดดนตรีนานาชาติ (IMSLP)
* ฟังผลงาน *Kindertotenlieder (song cycle)* ที่ มิวโซเพน
**อภิรดี อริยะสัจธรรม** ชื่อเล่น แอม (หรือที่ทุกคนเรียกว่า "แอมมารี่") เป็นศิลปินในสังกัดอาร์เอส แอมมีผลงานอัลบั้มกับทางค่ายอาร์เอส 2 อัลบั้มด้วยกันคืออัลบั้ม "Amary" ซึ่งเพลงที่เปิดตัวคือเพลง "อยู่ห่างๆ อย่างห่วงๆ" และมีเพลงฮิตในอัลบั้มแรกอีกเพลงคือเพลง "ตัดใจ" และเพลง "สุญญากาศ" 

ส่วนอัลบั้มที่2คืออัลบั้ม "Embrace With Love" เป็นอัลบั้มสุดท้ายของแอมมารี่มีเพลง "มีกันตลอดไป" ปัจจุบันแอมมารี่เป็นคุณครูสอนร้องเพลงแถวอโศก

ประวัติ
-------

**อภิรดี อริยะสัจธรรม** (ชื่อเล่น: แอม, แอมมารี่) เกิดวันที่ 29 มิถุนายน พ.ศ. 2526 ในจังหวัดราชบุรี จบการศึกษาระดับมัธยมศึกษา โรงเรียนเบญจมราชูทิศ ราชบุรี และสำเร็จการศึกษาระดับปริญญาตรี จุฬาลงกรณ์มหาวิทยาลัย

เข้าสู่วงการด้วยการประกวดโครงการ "พานาโซนิค สตาร์ ชาเลนจ์" และได้เป็นศิลปินในสังกัดอาร์เอส มีอัลบั้ม 2 ชุดด้วยกัน และมีอลับ้มพิเศษอีกหนึ่งชุด เพลงที่ได้รับความนิยมของเธอคือ อยู่ห่างๆ อย่างห่วงๆ, สุญญากาศ, รักแท้แค่พี่ชาย, ตัดใจ, มีกันตลอดไป, สักครั้งก็ยังดี (Call Back) และเพลง ที่เดิม

ผลงาน
-----

### Single

* เพลง **คำตอบคือน้ำตา** (พ.ศ. 2560)

### อัลบั้ม "Amary" สังกัด อาร์เอส วางแผง 2548

1. ONE NIGHT IN BANGKOK
2. BABY I'M CRAZY
3. ร้อย-พัน-ล้าน-เหตุผล
4. แค่ลมปาก
5. สุญญากาศ
6. I'M GONNA MISS U
7. รักแท้แค่พี่ชาย
8. อยู่ห่าง ๆ อย่างห่วง ๆ
9. ตัดใจ
10. เค้กวันเกิด

### อัลบั้ม "Embrace With Love" สังกัด อาร์เอส วางแผง 14 กุมภาพันธ์ 2550

1. มีกันตลอดไป (I'm Gonna be With You)
2. สักครั้งก็ยังดี (Call Back)
3. ค้านสายตา (More Than A Friend)
4. ไออุ่น (Embrace With Love)
5. รอ (Waiting for you tonight)
6. ที่เดิม

อัลบั้มพิเศษ
------------

### อัลบั้ม "ลูกของพ่อ" รวมศิลปินอาร์เอส วางแผง 2549

1. ลูกของพ่อ (รวมศิลปินอาร์เอส)
2. ไผ่รวมกอ
3. อย่าทำให้พ่อร้องให้
4. คิดถึงพ่อ
5. พอเพียง - เพียงพอ
6. อยากเข้มแข็งเหมือนพ่อ
7. บอกด้วยใจ - ฟังด้วยใจ
8. ลูกไม้ใต้ต้น (เราสามคนยังเก็บตะวัน)
9. พรของพ่อ
10. ทำดีให้พ่อดู

เพลงประกอบภาพยนตร์
------------------

* เพลง "ที่เดิม" เพลงประกอบภาพยนตร์ รักจัง

อ้างอิง
-------

* "แอมมารี่" เป็นปลื้ม มีแฟนคลับคอยให้กำลังใจ
**นักสิทธิ์** หมายถึง ผู้สำเร็จด้านจิตวิญญาณ เพราะมีศรัทธาแรงกล้าและคุณธรรมสูง มาจากคำว่า *สิทฺธ* ในภาษาสันสกฤต ซึ่งแปลว่าผู้สำเร็จ

ศาสนาฮินดู
----------

ความเชื่อเรื่อง **นักสิทธิ์** หรือ **สิทธะ** ในศาสนาฮินดู ปรากฏที่รัฐทมิฬนาฑูมาตั้งแต่สมัยสังฆัม ถือว่าเป็นผู้วิเศษ อาศัยบนยอดเขาหรือบนท้องฟ้าระหว่างโลกกับดวงอาทิตย์ ในคัมภีร์ยังปรากฏคำอธิบายแตกต่างกันไป ดังนี้

* เศวตาศวตโรปนิษัท ว่านักสิทธิ์เป็นผู้ที่มีพลังเหนือมนุษย์มาตั้งแต่เกิด มีความรู้และปล่อยวางโลกได้
* ในคัมภีร์ปุราณะ เช่น วายุปุราณะกล่าวถึงนักสิทธิ์ว่าเป็นเทวฤๅษี ในปุราณะอื่น ๆ กล่าวถึงนักสิทธิ์ร่วมกับเทวดา ปันนาค ยักษ์ คนธรรพ์ ที่มีฤทธิ์มาก กินนร ฯลฯ อาศัยในชมพูทวีป
* บ้างว่านักสิทธิ์คือนิรมาณกายของเหล่ามุนีในภูมิชั้นสูง ลงมาเกิดบนโลกมนุษย์เพื่อช่วยสั่งสอนมวลมนุษย์ พวกนี้จึงมีญาณและฤทธิ์มาแต่กำเนิด

ศาสนาเชน
--------

ในศาสนาเชน **สิทธะ** หมายถึง ผู้บรรลุโมกษะ มีวิญญาณที่บริสุทธิ์ปราศจากบาปบุญ จึงหลุดพ้นจากสังสารวัฏ พ้นจากกรรมทั้งปวง ไม่มีรูป ไม่มีทุกข์

วรรณคดีไทย
----------

ในวรรณกรรมไทยคำว่า **นักสิทธิ์** มักใช้เป็นไวพจน์ของคำว่า ฤๅษี จึงถือว่าทั้งสองมีลักษณะเหมือนกัน ในรามเกียรติ์กล่าวถึงนักสิทธิ์ว่าได้นั่งในชั้นในสุดในสมาคมคราวอภิเษกพระรามกับนางสีดา ดังนี้

> ...ให้นั่งเหนือบัลลังก์เศวตฉัตร แสงจำรัสโอภาสดั่งแขไข  
> อันคณะ**นักสิทธิ์**อยู่ชั้นใน สุราลัยชั้นกลางกับนางฟ้า  
> ชั้นนอกคนธรรพ์วิชาธร ครุฑนาคกินนรพร้อมหน้า...
> 
> — รามเกียรติ์

อ้างอิง
-------

1. 1 2 3 4  ราชบัณฑิตยสถาน, *พจนานุกรมศัพท์วรรณกรรมไทย*, กรุงเทพฯ: ราชบัณฑิตยสถาน, 2552, หน้า 236-7
2. ↑  "The Origin and Development of Siddhas and Siddha Tradition". Hinduwebsite. สืบค้นเมื่อ 11 March 2013.
**หลวงเพชรเกษมวิถีสวัสดิ์** ชื่อเดิมว่า **แถม เพชรเกษม** (23 กุมภาพันธ์ 2443 - 24 เมษายน 2530) อธิบดีกรมทางหลวงคนที่ 7

ประวัติ
-------

### ชีวิตตอนต้น

หลวงเพชรเกษมวิถีสวัสดิ์ มีนามเดิมว่า แถม เพชรเกษม เกิดเมื่อวันที่ 23 กุมภาพันธ์ พ.ศ. 2443 ที่ตำบลหนองแขม อำเภอหนองแขม จังหวัดพระนคร เป็นบุตรของนายตุ้ม และนางศุกร์ เพชรเกษม มีพี่น้องร่วมบิดามารดา 6 คน คือ

* ด.ช. เพชรเกษม
* นายจันทร์ เพชรเกษม
* นางเจือ บุตรานนท์
* นายเฟื้อ เพชรเกษม
* หลวงเพชรเกษมวิถีสวัสดิ์ (แถม เพชรเกษม)
* ด.ช.เช้า เพชรเกษม

### การศึกษา

เด็กชายแถม เพชรเกษม เริ่มเข้าศึกษาในระดับชั้นประถม 1 ที่โรงเรียนวัดหนองแขม เมื่อ พ.ศ. 2448 จนสอบไล่ได้ชั้นประถม 2 ต่อมาจึงย้ายไปศึกษาต่อที่โรงเรียนวัดนวลนรดิศ เมื่อปี พ.ศ. 2454 จนสอบไล่ได้ชั้นมัธยม 5 จึงไปศึกษาต่อที่โรงเรียนสวนกุหลาบวิทยาลัย เมื่อปี พ.ศ. 2458 จนสอบไล่ได้ชั้นมัธยม 8 ต่อมาจึงได้เรียนซ้ำที่โรงเรียนสวนกุหลาบวิทยาลัยเพื่อเตรียมสอบชิงทุนเล่าเรียนหลวง ในปี พ.ศ. 2461 สอบได้ในลำดับที่ 4 พอปี พ.ศ. 2462 จึงไปเป็นนักเรียนสอนที่โรงเรียนบ้านสมเด็จเจ้าพระยา ต่อมาเมื่อปี พ.ศ. 2463 นายแถม เพชรเกษม สอบชิงทุนได้ของกรมรถไฟ ไปศึกษาต่อวิศวกรรมโยธาที่ ประเทศอังกฤษ โดยได้ศึกษาต่อที่โรงเรียนบอร์นมัธมิวนิซิเพิลคอลเลจ ในปี พ.ศ. 2464 และศึกษาต่อที่โรงเรียนพลีมัธเทคนิคคอลเลจ และมหาวิทยาลัยลิเวอร์พูล ตามลำดับ โดยสำเร็จการศึกษาในระดับปริญญาตรีวิศวกรรมศาสตร์ สาขาวิศวกรรมโยธา จากประเทศอังกฤษ

### การรับราชการ

* พ.ศ.๒๔๖๙ ตำแหน่งนายช่างผู้ช่วย กองแบบแผน กรมรถไฟหลวง
* พ.ศ.๒๔๗๐ ย้ายไปรับราชการที่กรมทาง(ที่เวลานั้นขึ้นอยู่กับกรมรถไฟหลวง)
* พ.ศ.๒๔๗๕ กลับมาปฏิบัติราชการที่กรมรถไฟหลวงตามเดิม ในตำแหน่งประจำกองการช่าง
* พ.ศ.๒๔๗๖ เป็นนายช่างก่อสร้าง ประจำกองก่อสร้างสายขอนแก่น - กุมภวาปี และเป็นนายช่างก่อสร้างสายตะวันออกเฉียงเหนือในปีเดียวกัน
* พ.ศ.๒๔๘๖ เป็นนายช่างก่อสร้างกำกับการก่อสร้างสายสุราษฎร์-พังงา-ท่านุ่น
* พ.ศ.๒๔๘๗ เป็นวิศวกรหัวหน้ากองก่อสร้าง กรมรถไฟ
* พ.ศ.๒๔๘๙ โอนไปรับราชการกรมทางหลวงแผ่นดิน

อ้างอิง
-------

1. ↑  อนุสรณ์ในงานพระราชทานเพลิงศพ หลวงเพชรเกษมวิถีสวัสดิ์ ป.ม. ณ เมรุวัดธาตุทอง วันพฤหัสบดีที่ 27 สิงหาคม พ.ศ. 2530. กรุงเทพฯ : อมรินทร์ พริ้นติ้ง กรุ๊พ, 2530. 75 หน้า
**ฟรีโม ฟามีโร่** นักมวยสากลชาวฟิลิปปินส์ เกิดเมื่อ 4 สิงหาคม พ.ศ. 2479 สถิติการชก 25 ครั้ง ชนะ 16 (น็อค 3) เสมอ 1 แพ้ 8

ประวัติ
-------

ฟามีโรขึ้นชกมวยสากลครั้งแรกเมื่อ 20 มีนาคม พ.ศ. 2501 ชนะคะแนน เบบี้ เฮอร์นานเดซ ที่ ฟิลิปปินส์ จากนั้นชกชนะรวดมาตลอด รวมทั้งชนะคะแนนสึโยะชิ นะกะมุระ ที่ ฟิลิปปินส์ ต่อมา ได้ไปชิงแชมป์ OPBF รุ่นฟลายเวทที่ยี่ปุ่นเมื่อ 24 มิถุนายน พ.ศ. 2505 แพ้คะแนน ซาดาโอะ ยาโออิตะ ฟามีโรได้ชิงแชมป์ OPBF รุ่นเดิมที่ว่างอีกครั้งในอีก 3 เดือนต่อมาที่ฟิลิปปินส์แต่เป็นฝ่ายแพ้คะแนน ชาติชาย เชี่ยวน้อยไปอีก ไม่ได้แชมป์ ฟามีโร่ยังคงชกมวยอย่างต่อเนื่อง โดยเสมอกับพันธุ์ทิพย์ แก้วสุริยะ ชนะคะแนน เบอร์นาเบ้ วิลลาแคมโป และแพ้คะแนน ริค มากราโม ต่อมา ฟามีโรได้ชิงแชมป์ฟิลิปปินส์รุ่นฟลายเวทกับริค มากราโมเมื่อ 8 พฤษภาคม พ.ศ. 2508 แต่เป็นฝ่ายแพ้คะแนนไป ฟามีโรขึ้นชกครั้งสุดท้ายเมื่อ 4 กันยายน พ.ศ. 2509 แพ้คะแนน อัล ดิแอซ จากนั้นก็แขวนนวมไป

เกียรติประวัติ
--------------

* เคยชิงแชมป์ต่อไปนี้แต่ไม่สาเร็จ
	+ ชิงแชมป์ OPBF รุ่นฟลายเวท 24 มิ.ย. 2505 แพ้คะแนน ซาดาโอะ ยาโออิตะ ที่ ญี่ปุ่น
	+ ชิงแชมป์ OPBF รุ่นฟลายเวท 22 ก.ย. 2505 แพ้คะแนน ชาติชาย เชี่ยวน้อย ที่ ฟิลิปปินส์

แหล่งข้อมูลอื่น
---------------

* สถิติการชก bocrec.com (อังกฤษ)
"**คิดไปเอง**" เป็นซิงเกิลของวงนอส จากค่ายเนเวอร์มายด์ เรคคอร์ด ในเครือจีเอ็มเอ็ม แกรมมี่ ประพันธ์คำร้อง-ทำนองโดย เฉลิมพล ตันติ์ทวิสุทธิ์ และเรียบเรียงโดย ยสพร ประสาทศิลป์ ออกจำหน่ายในวันที่ 14 มีนาคม พ.ศ. 2559

โดยมิวสิกวีดิโอนี้ถ่ายทำกันที่สถานที่ถ่ายทำเป็นร้านรถมอร์เตอร์ไซด์ แถว ถ.เกษตร-นวมินทร์ ได้ แพท-ณปภา ตันตระกูล มาร่วมเล่นในมิวสิกวีดิโอนี้ด้วย

เนื้อเพลงพูดถึงความรักที่เหมือนจะคิดไปเองฝ่ายเดียว เหมือนจะให้ความสำคัญกันแต่ก็ไม่ชัดเจน ซึ่งเรื่องแบบนี้ในปัจจุบันมันเกิดขึ้นเยอะมากกับสถานะที่ไม่ชัดเจนเลยทำให้บางคน คิดไปเอง ฝ่ายเดียวก็น่าจะตรงกับชีวิตของหลาย ๆ คนในตอนนี้

การตอบรับ
---------

เพลง "คิดไปเอง" ได้อันดับสูงสุดที่ 16 จากการจัดอันดับของเว็บไซต์ Gmember.com ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 26 มีนาคม พ.ศ. 2559

### ชาร์ต

| ชาร์ต (พ.ศ. 2559) | อันดับสูงสุด |
| --- | --- |
| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 | 16 |
| จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100 | 22 |
| Joox Top 100 Chart | 21 |
|

อ้างอิง
-------

1. ↑  "แพท" บิ้วท์อารมณ์ช่วย "ก้อ" ผ่านฉากยากในมิวสิกวิดิโอ "คิดไปเอง" ซิงเกิ้ลใหม่ กับค่ายใหม่ของวง "NOS"
2. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2016-04-13. สืบค้นเมื่อ 2016-03-26.
3. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2015-03-17. สืบค้นเมื่อ 2016-04-05.
**ชาร์ล-อ็องรี ซ็องซง** (ฝรั่งเศส: *Charles-Henri Sanson*) สมญานาม **เมอซีเยอแห่งปารีส** (*Monsieur de Paris*)เป็นเจ้าพนักงานเพชฌฆาตของฝรั่งเศส เขาเกิดในตระกูลเพชฌฆาตของทางการฝรั่งเศส

ประวัติ
-------

ชาร์ล-อ็องรี ซ็องซง เป็นบุตรคนโตในบรรดาบุตร 16 คนของชาร์ล ฌ็อง-บาติสต์ ซ็องซง (Charles Jean-Baptiste Sanson) เพชฌฆาตรุ่นที่สาม กับภรรยาคนแรก นางมาดแลน ทรูนซง (Madeleine Tronson) 

ภายหลังบิดาป่วยเป็นอัมพาต ชาร์ล-อ็องรี ซ็องซง ต้องออกจากการศึกษาแพทยศาสตร์เพื่อมารับช่วงเป็นเพชฌฆาตรุ่นที่สี่เมื่อวันที่ 26 ธันวาคม ค.ศ. 1778 เขาได้รับเครื่องแบบเป็นเสื้อคลุมสีแดงเลือดจากบิดา หลังจากนั้นเขาทำงานเป็นเพชฌฆาตประจำกรุงปารีสเป็นเวลากว่า 40 ปี เขาประหารชีวิตผู้คนไปกว่า 3,000 คนซึ่งรวมถึงพระเจ้าหลุยส์ที่ 16 เขายังเป็นผู้สนับสนุนให้ทางการหันมาใช้กิโยตีน เขาเป็นผู้ประเดิมการประหารด้วยกิโยตีนเมื่อวันที่ 25 เมษายน ค.ศ. 1792

ซ็องซงสมรสกับภรรยาคนที่สองนามว่ามารี-อาน ฌูกีเย (Marie-Anne Jugier) เมื่อค.ศ. 1765 ทั้งคู่มีบุตรชายสองคน คนแรกชื่อว่า อ็องรี (Henri) ซึ่งรับช่วงเป็นเพชฌฆาตเป็นรุ่นที่ห้า บุตรชายคนนี้เป็นผู้ลงมือกิโยตีนพระนางมารี อ็องตัวแน็ต บุตรอีกคนชื่อว่ากาบรีแยล (Gabriel) ซึ่งรับช่วงในส่วนธุรกิจของครอบครัว

อ้างอิง
-------

1. ↑  Croker, John Wilson (1857);  *Essays on the early period of the French Revolution*, John Murray, London;  p.570 ff. with enumerated list of all six generations of Sansons.
**การเรียนรู้ด้วยการพิสูจน์ (Validated learning)** เป็นวิธีการเรียนเพื่อพัฒนาผลิตภัณฑ์ของบริษัทสตาร์ทอัพ มีการใช้การเรียนรู้ด้วยการพิสูจน์ ในวิธีการพัฒนาซอฟต์แวร์แบบสกรัม (scrum) คำนี้มีการใช้ครั้งแรกโดย อีริก รีส์ (Eric Ries) ในปี ค.ศ.2011  การเรียนรู้ด้วยการพิสูจน์ คือ การมีไอเดียเริ่มต้น แล้วทดลองไอเดียนั้นกับกลุ่มลูกค้าเป้าหมาย และพิสูจน์ (validate) ประสิทธิภาพของไอเดียนั้น โดยจะมีการทดสอบไอเดียและทำการพิสูจน์ไอเดียแต่ละอย่าง การทดสอบไอเดียแต่ละอัน เรียกว่า หนึ่งการทำซ้ำ (iteration) ในการพิสูจน์ไอเดียกับลูกค้านั้น นับเป็นกระบวนการใหญ่ที่มีการทำซ้ำ (iteration) จำนวนมาก เพื่อเรียนรู้ข้อเท็จจริงบางอย่างเพื่อนำมาประยุกต์ใช้ในการทำธุรกิจให้สำเร็จ คำนี้มีต้นกำเนิดจากแนวคิดการทำธุรกิจแบบลีนสตาร์ทอัพ (lean startup) แต่การเรียนรู้ด้วยการพิสูจน์นั้น เป็นเทคนิคที่สามารถนำไปประยุกต์ใช้ได้อย่างกว้างขวาง

การเรียนรู้ด้วยการพิสูจน์ เป็นที่นิยมในการพัฒนาเว็บไซต์ ซึ่งซอฟต์แวร์สำหรับกาารวิเคราะห์ (analytics)สามารถติดตามพฤติกรรมของผู้เยี่ยมชมเว็บไซต์และให้สถิติที่ถูกต้อง รวมไปถึงข้อมูลเชิงลึกว่าฟีเจอร์แต่ละอันของเว็บไซต์ให้ผลตอบรับอย่างไรในความเป็นจริง อย่างไรก็ตามการเรียนรู้ด้วยการพิสูจน์สามารถนำไปใช้ธุรกิจใดก็ได้ เพียงแต่กิจการจะต้องมีตัวชี้วัดสมรรถนะหลัก (metrics) ที่มีพื้นฐานเป็นการสร้างสรรสิ่งใหม่ (ฟีเจอร์ใหม่) ในธุรกิจ

ขั้นตอนการเรียนรู้ด้วยการพิสูจน์:

1. ตั้งเป้าหมายที่เจาะจง
2. เจาะจงตัวชี้วัด
3. ลงมือทำเพื่อบรรลุเป้าหมาย
4. วิเคราะห์ผลเพื่อประเมินความสำเร็จ
5. ปรับปรุงและลงมือทำซ้ำใหม่

การเรียนรู้ด้วยการพิสูจน์มีการใช้ในงานเขียนเกี่ยวกับธุรกิจสตาร์ทอัพหลายชิ้น ดังนี้:

1. การพิสูจน์สมมติฐานที่สำคัญอย่างรวดเร็ว "Agile Principles: Chapter 3". Addison-Wesley. 2019-06-10.
2. การใช้ลูปการเรียนรู้หลายอันพร้อม ๆ กัน (Leverage multiple concurrent learning loops) "Post-agile approaches - agile for the real world". Yuval Yeret. 2019-06-10.
3. จัดกากระแสงานเพื่อรองรับฟีดแบ็คอย่างรวดเร็ว "How to Use Fast Feedback Loops". Axosoft, LLC. 2019-06-10.

ในการตั้งเป้าหมายที่เจาะจงนั้น สามารถใช้กระบวนการหาเป้าหมายแบบสมาร์ต (SMART target finding) ในการเรียนรู้ด้วยการพิสูจน์กระบวนการแรกได้

ดูเพิ่ม
-------

* DMAIC
* Kaizen
* Learning cycle
* Six Sigma

อ้างอิง
-------

1. ↑  Rubin, Kenneth S. (2013), *Essential Scrum. A Practical Guide to the Most Popular Agile Process* (ภาษาอังกฤษ), Addison-Wesley, p. 44, ISBN 978-0-13-704329-3
2. ↑  Ries, Eric. "The Lean Startup". สืบค้นเมื่อ 4 September 2012.
**วัดดงหนองเป็ด** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลรอบเวียง อำเภอเมืองเชียงราย จังหวัดเชียงราย มีที่ดินตั้งวัดเนื้อที่ 4 ไร่ 3 งาน 22 ตารางวา ปัจจุบันพระครูบัณฑิตวราภิมณฑ์ (นวัตถกรณ์) เป็นเจ้าอาวาส

วัดดงหนองเป็ด ไม่ปรากฏหลักฐานว่าสร้างขึ้นในสมัยใด สันนิษฐานว่าคงสร้างขึ้นในบริเวณของวัดเก่ามาก่อน เนื่องจากมีชาวบ้านที่มีภูมิลำเนาใกล้เคียงได้เคยพบฐานเจดีย์เก่าและสิ่งปรักหักพังต่าง ๆ ในบริเวณดังกล่าว ต่อมาเมื่อ พ.ศ. 2483 มีพระภิกษุชื่อว่า พระอิ่มคำ สงคราม ได้มาแผ้วถางปรับปรุงบริเวณโดยรอบและได้สร้างเสนาสนะ ภายหลังได้มีการก่อสร้างถาวรวัตถุต่าง ๆ เช่น อุโบสถ ศาลาการเปรียญ กุฏิสงฆ์ เป็นลำดับในสมัยต่อมา วัดดงหนองเป้ดตั้งเป็นวัดเมื่อ พ.ศ. 2483 ได้รับพระราชทานวิสุงคามสีมา เมื่อวันที่ 3 กุมภาพันธ์ พ.ศ. 2540 ได้รับพระราชทานวิสุงคามสีมาครั้งหลังเมื่อวันที่ 3 กุมภาพันธ์ พ.ศ. 2563

อาคารและเสนาสะ ได้แก่ อุโบสถ ศาลาการเปรียญ กุฏิ จำนวน 7 หลัง พระธาตุ โรงครัว และอาคารหอประชุม ปูชนียวัตถุที่สำคัญ ได้แก่ *พระพุทธมหาธรรมจักรพรรดิราช* หรือ *หลวงพ่อพระเจ้ามหาเศรษฐี* สร้างถวายในมงคลโอกาสที่พระบาทสมเด็จพระมหาภูมิพลอดุลยเดชมหาราช บรมนาถบพิตร ครองราชย์ครบ 60 ปี เป็นพระพุทธรูปทรงเครื่องขนาดใหญ่

อ้างอิง
-------

1. ↑  "วัดดงหนองเป็ด". พระสังฆาธิการ.
2. ↑  "งานศาสนา ประเพณี ศิลปะ และวัฒนธรรม" (PDF). สำนักการศึกษา เทศบาลนครเชียงราย.
**"หลอก (NAIVE)"** เป็นซิงเกิลของวงโลโมโซนิก ในปี พ.ศ. 2560 จากอัลบั้มปี พ.ศ. 2560 แอนติ-กราวิตี (ANTI-GRAVITY) ประพันธ์เนื้อร้อง ,แต่งทำนอง-เรียบเรียงโดย โลโมโซนิก ออกจำหน่ายในวันที่ 2 มีนาคม พ.ศ. 2559 และมิวสิกวิดีโอเผยแพร่ในวันที่ 7 มีนาคม พ.ศ. 2560

ส่วนมิวสิควิดีโอเป็นตอนที่ 1 ของมิวสิควิดีโอไตรภาคจากอัลบั้ม Anti-Gravity ของ Lomosonic มีกลิ่นอายภาพยนตร์แนวไซไฟที่มีพล็อตว่าด้วยเรื่องโลกอนาคตที่มนุษย์พลังจิตบางคนได้ถือกำเนิดขึ้นหลังการล่มสลายของอารยธรรมมนุษย์ และจำเป็นต้องถูกกักกันเหมือนสัตว์ทดลองเพื่อทำการวิจัยพลังพิเศษ และในขณะที่ไม่มีใครในห้องทดลองรู้ตัว นักวิทยาศาสตร์หนุ่มก็ได้วางแผนการช่วยเหลือมนุษย์ทดลองหญิงที่เขา ‘หลงใหล’ ให้หนีออกไปกับเขา แต่ก็กลับมีเหตุการณ์ไม่คาดฝันบางอย่างเกิดขึ้น

ชาร์ต
-----

| ชาร์ต (พ.ศ. 2560) | อันดับสูงสุด |
| --- | --- |
| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 | 22 |
| แคทเรดิโอ ชาร์ต 30 | 13 |
|

อ้างอิง
-------

1. ↑  "เริ่มต้นปฐมบทแห่งมิวสิควิดีโอไตรภาคจาก Lomosonic ด้วยเพลง "หลอก"". คลังข้อมูลเก่าเก็บจากแหล่งเดิมเมื่อ 2017-07-11. สืบค้นเมื่อ 2017-07-04.
2. ↑  100 อันดับ เพลงไทยที่เพราะและฮิตที่สุด Gmember Chart Top 100 ประจำวันที่ 5-11 มีนาคม 2560
3. ↑  Cat 30 อัปเดตเพลงชาร์ตประจำสัปดาห์ของแคทเรดิโอ 27 March - 2 April 2017
**วัดดอนขี้เหล็ก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะขนุน อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 11 ไร่ 2 งาน 64 ตารางวา ปัจจุบันมีพระอธิการแสวง อคควโร เป็นเจ้าอาวาส

วัดดอนขี้เหล็กตั้งวัดเมื่อวันที่ 21 กรกฎาคม พ.ศ. 2518 ชาวบ้านดอนขี้เหล็กร่วมกันสร้างวัดนี้ขึ้น เริ่มแรกสร้างเป็นที่พักสงฆ์ขึ้น เมื่อ พ.ศ. 2500 ต่อมาจึงได้ขออนุญาตสร้างวัดและตั้งวัดขึ้นตามระเบียบของทางราชการ ผู้ขออนุญาตให้สร้างวัดคือนายบรรยง ใจดีทอง ได้รับพระราชทานวิสุงคามสีมาเมื่อวันที่ 19 สิงหาคม พ.ศ. 2520

อาคารเสนาสนะที่สำคัญ ได้แก่ อุโบสถ กว้าง 7 เมตร ยาว 22 เมตร สร้างเมื่อ พ.ศ. 2519 เป็นอาคารคอนกรีตเสริมเหล็ก ศาลาการเปรียญ กว้าง 15 เมตร ยาว 16 เมตร สร้างเมื่อ พ.ศ. อาคารคอนกรีตเสริมเหล็ก หอสวดมนต์ กว้าง 12 เมตร ยาว 14 เมตร สร้างเมื่อ พ.ศ. 2504 เป็นอาคารไม้ กุฎิสงฆ์ จำนวน 3 หลัง เป็นอาคารไม้ 3 หลัง และศาลาอเนกประสงค์ กว้าง 15 เมตร ยาว 28 เมตร สร้างเมื่อ พ.ศ. 2537 เป็นอาคารคอนกรีตเสริมเหล็ก

อ้างอิง
-------

1. ↑  "ประกาศกระทรวงศึกษาธิการ เรื่อง ตั้งวัดในพระพุทธศาสนา [วัดดอนขี้เหล็ก]" (PDF). ราชกิจจานุเบกษา.
2. ↑  "วัดดอนขี้เหล็ก". สำนักงานพระพุทธศาสนาแห่งชาติ.
**อแมนดา หลุยส์ สเตฟลีย์** (อังกฤษ: Amanda Louise Staveley; เกิด 11 เมษายน 1973) เป็นนักบริหารธุรกิจชาวอังกฤษ เธอมีความโดดเด่นเป็นพิเศษในด้านความสัมพันธ์กับนักลงทุนในตะวันออกกลาง เธอได้ช่วยกลุ่มทุนของซาอุดิอาระเบียในการเข้าครอบครองนิวคาสเซิลยูไนเต็ด ในข้อตกลงที่เสร็จสิ้นในเดือนตุลาคม ปี ค.ศ. 2021 และเธอได้เข้าร่วมเป็นคณะกรรมการบริหารด้วย

ในปี ค.ศ. 2008 สเตฟลีย์มีบทบาทสำคัญในการลงทุนมูลค่า 7.3 พันล้านปอนด์ในธนาคารบาร์เคลย์ส

ต่อมาบริษัท PCP Capital Partners ซึ่งเป็นบริษัทของสเตฟลีย์ได้ทำหน้าที่แทนมานซูร์ บิน ซาเยด อัล นาห์ยานจากราชวงศ์อาบูดาบี ในการลงทุน 3.5 พันล้านปอนด์เพื่อเข้าครอบครองหุ้นของธนาคารจำนวน 16% ตามข้อตกลงดังกล่าว PCP Capital Partners ได้รับค่าคอมมิชชั่นจำนวน 110 ล้านปอนด์ ซึ่งหลังจากการจ่ายเงินให้ที่ปรึกษาแล้ว บริษัทเหลือกำไร 40 ล้านปอนด์ สเตฟลีย์ยังมีส่วนเกี่ยวข้องกับการซื้อสโมสรฟุตบอลแมนเชสเตอร์ ซิตี้ ที่มีชื่อเสียงของมานซูร์ จากอดีตนายกรัฐมนตรี ทักษิณ ชินวัตร เมื่อเดือนกันยายน ปี ค.ศ. 2008

สเตฟลีย์ยังได้พยายามสองครั้งในการซื้อหุ้นใน นิวคาสเซิลยูไนเต็ด ครั้งแรกในปี ค.ศ. 2018 และอีกครั้งในปี ค.ศ. 2020 ซึ่งเป็นส่วนหนึ่งของกลุ่มนักลงทุนที่นำโดย กองทุนเพื่อการลงทุนสาธารณะ ของซาอุดีอาระเบีย การเข้าครอบครองเสร็จสิ้นเมื่อวันที่ 7 ตุลาคม ค.ศ. 2021 โดย สเตฟลีย์ ถือหุ้น 10% ของสโมสร พี่น้องรูเบน ถือหุ้น 10% และกองทุนเพื่อการลงทุนสาธารณะถือหุ้น 80%

อ้างอิง
-------

1. 1 2  Martin, Ben (2020-06-16). "Amanda Staveley led Barclays rescue syndicate, court told". *The Times* (ภาษาอังกฤษ). ISSN 0140-0460. สืบค้นเมื่อ 2021-01-29.
2. ↑  Waples, John. "Golden girl Amanda Staveley paid £40 million by Barclays", *The Sunday Times* (London), 2 November 2008. Retrieved 20 February 2011.
3. ↑  Thompson, James. "Staveley banks a £40 million bonanza for brokering Barclays' Abu Dhabi deal", *The Independent* (London), 3 November 2008. Retrieved 11 March 2011.
4. ↑  Magowan, Alistair (2020-04-14). "Newcastle United £300m takeover close". *BBC Sport* (ภาษาอังกฤษแบบบริติช). สืบค้นเมื่อ 2021-01-29.
5. ↑  "PIF, PCP Capital Partners and RB Sports & Media acquire Newcastle United Football Club". *Newcastle United*. สืบค้นเมื่อ 7 October 2020.
**หลอ ฮุยกวง** (จีนตัวเต็ม: 盧惠光; จีนตัวย่อ: 卢惠光; พินอิน: *Low Wai-kwong, Low Houi Kang*) หรือในชื่อภาษาอังกฤษว่า **เคน โล** (Ken Lo) หรือ **เคนเนธ โล** (Kenneth Lo) เป็นนักแสดงชาวไทยเชื้อสายจีน ที่มีชื่อเสียงจากการแสดงภาพยนตร์ในฮ่องกง

ประวัติ
-------

หลอ ฮุยกวง เป็นชาวไทยเชื้อสายจีนและมีเชื้อสายลาว มิใช่ชาวจีนหรือชาวฮ่องกง มีชื่อจริงว่า **วิโรจน์ แซ่โล้** เกิดเมื่อวันที่ 17 มีนาคม พ.ศ. 2502 ที่จังหวัดสตึงแตรง ประเทศกัมพูชา ในครอบครัวที่เป็นชาวลาวเชื้อสายจีน ต่อมาเมื่ออายุได้ 15 ปีได้อพยพมาอาศัยอยู่ที่จังหวัดอุดรธานี ในประเทศไทย จนกระทั่งอายุได้ 20 ปี ได้เดินทางไปทำงานที่ประเทศฝรั่งเศสตามพี่ชาย แต่แม่เป็นห่วง เลยไปเผชิญโชคที่ฮ่องกงแทน เขาทำงานหลายอย่างตั้งแต่เป็นมัคคุเทศน์นำคนไทยที่ไปเที่ยวฮ่องกง, เป็นนักมวย หรือกระทั่งเป็นพนักงานรักษาความปลอดภัยในบาร์ จนกระทั่งได้พบกับเฉินหลง นักแสดงแอ๊คชั่นระดับซูเปอร์สตาร์ของฮ่องกงที่มาเที่ยวที่บาร์แห่งนั้น และได้รับชักชวนให้เป็นบอดี้การ์ดส่วนตัวและกลายเป็นหนึ่งในทีมงานสตั๊นแมนของเฉินหลงที่ทำงานทั้งหน้าฉากและหลังฉาก จนเป็นเพื่อนสนิทตลอดระยะเวลานานยาวถึง 30 ปี ถูกเรียกว่าเป็นมือขวาของเฉินหลง แม้แต่ลูกชายของตัวเขาเอง ก็ยังตั้งชื่อให้ว่า แจ็คกี้ ซึ่งเป็นชื่อภาษาอังกฤษของเฉินหลง 

หลอ ฮุยกวง มีบทบาทที่เป็นที่จดจำกันเป็นอย่างดีจากภาพยนตร์เรื่อง *ไอ้หนุ่มหมัดเมา 2* (The Legend of Drunken Master) เมื่อปี ค.ศ. 1994 ที่ลีลาการเตะอันสุดยอดของเขา ในการต่อสู้กับ เฉินหลง ที่รับบทเป็นหวง เฟยหงในเรื่อง ถูกยกย่องให้เป็นฉากต่อสู้ยอดเยี่ยมที่สุดตลอดกาล ฉากหนึ่งแห่งโลกภาพยนตร์ ซึ่ง โรเจอร์ อีเบิร์ต นักวิจารณ์ภาพยนตร์ชื่อดังชาวอเมริกันถึงกับยกย่อง นักแสดงทั้งสองในฉากต่อสู้ยาวนานเกิน 20 นาทีในเรื่องกล่าวว่าเป็นหนึ่งในตัวอย่างที่แสดงให้เห็นว่าฉากต่อสู้และการออกแบบคิวบู๊ในภาพยนตร์เรื่องนี้สามารถทำได้อย่างยอดเยี่ยมมาก

จากนั้น หลอ ฮุยกวง ก็ได้โอกาสแสดงในบทประกอบจากภาพยนตร์ฮ่องกงเรื่องต่าง ๆ ในบทบู๊แอ๊คชั่น จนกระทั่งได้มีโอกาสแสดงในภาพยนตร์ฮอลลีวู้ดเรื่อง *Rush Hour* รวมทั้งได้แสดงร่วมกับ สตีเว่น ซีกัล และยังเป็นผู้ชักชวน โดโด้-ยุทธพิชัย ชาญเลขา นักแสดงชาวไทยที่มีศิลปะป้องกันตัวแบบเทควันโด ให้ร่วมแสดงในภาพยนตร์ของเฉินหลง เรื่อง *ใหญ่เต็มฟัด* (Who Am I ?) เมื่อปี ค.ศ. 1998 และเรื่องอื่นๆต่อมาอีกด้วย

อ้างอิง
-------

1. ↑  บทสัมภาษณ์จากหนังสือพิมพ์คมชัดลึก ฉบับปี พ.ศ. 2545
2. ↑  ""เฉินหลง" (Jackie Chan) เจ้านายยอดแย่? ไล่ลูกน้องคนสนิทออก ความภักดี 30 ปี ไร้ความหมาย". *blike*.

แหล่งข้อมูลอื่น
---------------

* หลอ ฮุยกวง ที่อินเทอร์เน็ตมูวีเดตาเบส
**วัดช้างเผือก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางช้าง อำเภออัมพวา จังหวัดสมุทรสงคราม

ประวัติ
-------

วัดช้างเผือกเป็นวัดโบราณไม่ทราบว่าใครเป็นผู้สร้าง เริ่มประกาศตั้งวัดเมื่อ พ.ศ. 2235 เรียกชื่อว่า "วัดช้างเผือก" มาแต่เดิม ได้รับพระราชทานวิสุงคามสีมาเมื่อวันที่ 12 กรกฎาคม พ.ศ. 2531 แต่เดิมบริเวณตำบลบางช้างเป็นป่าทึบเป็นที่อาศัยของโขลงช้างจำนวนมาก มีเรื่องเล่ากันว่า บริเวณที่ตั้งวัดนี้เป็นที่หลบซ่อนอาศัยของช้างเผือกและช้างธรรมดาในสมัยโบราณที่ทำสงครามต้องอาศัยช้างด้วย ปรากฏหลักฐาน คือ บริเวณที่ตั้งอุโบสถเดิม (ทรงไทยไม้สัก) มีเสาตะลุงช้างสำหรับผูกช้าง ปัจจุบันดินได้ทับถมจมอยู่แถวหน้าอุโบสถ มีคลองช้าง มีทางเดินช้างที่มาอาบน้ำและดื่มน้ำในลำแม่น้ำ มีความยาวประมาณ 600 เมตร (15 เส้น) ตั้งแต่หน้าอุโบสถเก่า ปัจจุบันได้ถูกถมไปหมดแล้ว เป็นบ้านเรือน ถนนปลายคลองช้างจรดคลองบางพรหม

อาคารเสนาสนะและวัตถุมงคล
------------------------

หอไตรกลางน้ำอาคารไม้ทรงสี่เหลี่ยมผืนผ้า หลังคาจัตุรมุขเครื่องไม้มุงกระเบื้องลดชั้น 2 ชั้น วิหารไม้สักเดิมคือพระอุโบสถหลังเก่า ลักษณะเป็นอาคารไม้รูปสี่เหลี่ยมผืนผ้า หลังคาเครื่องไม้มุงกระเบื้อง 

ปูชนียวัตถุ ได้แก่ พระประธานในอุโบสถของเก่าเป็นพระปูนปั้นปางมารวิชัยและพระพุทธรูปหล่อปางอุ้มบาตรหุ้มด้วยทองขาว (อุโบสถหลังเก่ายังอนุรักษ์ไว้) ตู้พระธรรมขาสิงห์ตู้พระธรรมไม้มีลายรดน้ำจำนวน 2 ใบ ใบแรกมีลายรดน้ำแสดงการอัญเชิญพระบรมสารีริกธาตุโดยเรือสำเภา ใบที่สองเป็นภาพเรื่อง รามเกียรติ์ ศิลปะรัตนโกสินทร์ตอนต้น ใบเสมาหินทรายแดง ลักษณะส่วนบนโค้งแหลมและเรียวเล็กลงด้านบนมีลายประจำยามด้านล่างเป็นลายประจำยามครึ่งดอก ธรรมาสน์ไม้ด้านล่างเป็นฐานสี่เหลี่ยมทึบ มีภาพจิตรกรรมรูปนักดนตรีและวิถีชีวิตชาวบ้าน เรือนธาตุสูงโปร่ง

เกจิอาจารย์
-----------

วัดช้างเผือกมีความเจริญรุ่งเรืองมากสมัยพระอธิการคุณ เป็นเจ้าอาวาส ท่านเป็นอาจารย์ที่เชี่ยวชาญในทางวิปัสสนากรรมฐาน อาจารย์ธุดงค์ และราชมูล เล่ากันว่าท่านรักษาเด็กเจ็บไข้ด้วยการเสกด้านผูกข้อมือเด็กและเสกข้าวปั้นให้หญิงมีครรภ์รับประทาน เพื่อคลอดง่ายเป็นที่เสื่อมใสและนิยม บรรดาสานุศิษย์ และผู้เคารพนับถือได้ปั้นรูปของท่านไว้เป็นอนุสรณ์ วัดยังมีวัตถุมงคลสร้างโดยหลวงพ่อรุณ ที่โด่งดัง คือ พระปิดตาสูญญัง

อ้างอิง
-------

1. ↑  "วัดช้างเผือก". ศูนย์ข้อมูลกลางทางวัฒนธรรม.
2. ↑  "วัดช้างเผือก". ระบบภูมิสารสนเทศ แหล่งมรดกทางศิลปวัฒนธรรม.
3. ↑  แทน ท่าพระจันทร์. "หลวงพ่อรุณ วัดช้างเผือก". ข่าวสด.
**สแตน มาร์ช** (อังกฤษ: Stan Marsh) ตัวละครและตัวเอกจากภาพยนตร์การ์ตูนเรื่อง เซาท์พาร์ก แสตนมีประโยคที่พูดติดปากว่า "Oh My God! They Killed Kenny" (แปลว่า โอ้พระเจ้า!พวกเขาฆ่าเคนนี่!) โดยมักจะพูดหลังจากที่เคนนีถูกฆ่า ผู้ให้เสียงพากษ์ของแสตนคือเทรย์ พาร์เกอร์

สแตนเกิดวันที่ 19 ตุลาคม สแตนเหมือนจะเป็นเด็กธรรมดาคนหนึ่งทั่วไปในเมืองเซาท์พาร์ก เขามักจะสวมเสื้อกันหนาวสีน้ำตาลและหมวกไหมพรมสีน้ำเงินอยู่เสมอ ในเรื่องสแตนมีบทบาทสำคัญพอสมควร มีความเป็นผู้นำและมักคอยช่วยเหลือและเป็นคนปรึกษาให้กับคนอื่นเสมอโดยเฉพาะไคลท์ สแตนมีแฟนหนึ่งคนคือ เวนดี้ เทสตาเบอร์เกอร์(Wendy Testaburger) ที่เคยเลิกไปแล้วครั้งหนึ่งและกลับมาคืนดีกันเหมือนเดิม 
ด้านครอบครัว สแตนมีพ่อชื่อว่าแรนดี้ (Randy) ซึ่งเป็นตัวละครผู้ใหญ่ที่มีบทบาทพอๆกับเขา รวมถึงเป็นหนึ่งในประธานสมาคมผู้ปกครองของโรงเรียนด้วย ส่วนแม่ของเขาชาร์รอน (Sharon) ทำงานที่คลินิกศัลยกรรมที่มีชื่อว่าทอมซ ไรโนพลัสตี้ (Tom's Rhinoplasty) สแตนมีพี่สาวคนหนึ่งชื่อ แชลลี่ มาร์ช ( Shelly Marsh ) แชลลี่ชอบทะเลาะกับสแตนบ่อยๆ รวมถึงยังมีคุณลุงที่ชื่อว่าจิมโบ เคิร์น (Jimbo kern)ที่เป็นอดีตทหารสงครามเวียดนามซึ่งปัจจุบันเป็นคนขายอาวุธเพื่อการล่าสัตว์ นอกจากนี้ สแตนมีสัตว์เลี้ยงเป็นหมาชื่อสปาร์คกี้
**หลอดเลือดดำซาฟีนัสเส้นเล็ก** (small saphenous vein หรือ lesser saphenous vein) เป็นหลอดเลือดดำขนาดใหญ่ที่อยู่ชั้นผิวด้านหลังของขา

ทางเดิน
-------

จุดเริ่มต้นของหลอดเลือดนี้อยู่ที่หลอดเลือดดำด้านหลังเท้าจากนิ้วก้อยเท้าที่เชื่อมกับโค้งหลอดเลือดดำหลังเท้า (dorsal venous arch of the foot) ซึ่งให้สาขาไปเชื่อมกับหลอดเลือดดำซาฟีนัสเส้นใหญ่ (great saphenous vein) ด้วย หลอดเลือดดำนี้จัดเป็นหลอดเลือดดำชั้นตื้น (superficial vein) และอยู่ใต้หนัง (subcutaneous)

จากจุดเริ่มต้น หลอดเลือดนี้ทอดตัวรอบๆ ด้านข้างของเท้าฝั่งนิ้วก้อย (โดยอยู่ใต้และหลังตาตุ่มนอก (lateral malleolus)) และวิ่งตลอดด้านหลังของขา (ไปกับเส้นประสาทซูรัล (sural nerve)) ผ่านระหว่างหัวทั้งสองของกล้ามเนื้อแกสตรอคนีเมียส (gastrocnemius muscle) และนำเลือดเทเข้าหลอดเลือดดำขาพับ (popliteal vein) ที่ตำแหน่งประมาณหรือเหนือระดับของข้อเข่า

ดูเพิ่ม
-------

* แอ่งขาพับ (Popliteal fossa)

ภาพอื่นๆ
--------

* ภาพตัดขวางผ่านตรงกลางของขาภาพตัดขวางผ่านตรงกลางของขา
* เส้นประสาทของหลังเท้าเส้นประสาทของหลังเท้า

แหล่งข้อมูลอื่น
---------------

* Gray's s157 - "The Arteries of the Lower Extremity" เก็บถาวร 2007-05-15 ที่ เวย์แบ็กแมชชีน
* Answers.com - Stedman's medical dictionary
* Illustration at pdn.cam.ac.uk เก็บถาวร 2007-02-08 ที่ เวย์แบ็กแมชชีน
* Mnemonic at medicalmnemonics.com เก็บถาวร 2007-10-07 ที่ เวย์แบ็กแมชชีน
**ฮิเดยูกิ โอฮาชิ** (ญี่ปุ่น: 大橋 秀行; โรมาจิ: *Ohashi Hideyuki*) นักมวยสากลชาวญี่ปุ่น เกิดเมื่อ 8 มีนาคม พ.ศ. 2508 ที่เมืองโยโกฮามะ จังหวัดคานางาวะ ประเทศญี่ปุ่น สถิติการชก 24 ครั้ง ชนะ 19 (น็อค 12) แพ้ 5 เป็นนักมวยสากลที่ครองแชมป์โลกรุ่นสตอร์วเวทสองสมัย สองสถาบัน

ประวัติ
-------

โอฮาชิเริ่มชกมวยตั้งแต่เรียนจบวิทยาลัย เริ่มชกมวยเมื่อ พ.ศ. 2528 ได้ครองแชมป์ญี่ปุ่นรุ่นไลท์ฟลายเวท และขึ้นชิงแชมป์โลกของสภามวยโลกเมื่อ พ.ศ. 2529 แต่เป็นฝ่ายแพ้น็อก ชัง ช็อน-กู ในยกที่ 5 โอฮาชิกลับมาครองแชมป์ญี่ปุ่นรุ่นเดิมเมื่อ พ.ศ. 2531 และขึ้นชิงแชมป์โลกกับชัง ช็อง-กู อีกในปีนั้น ผลปรากฏว่าเป็นฝ่ายแพ้น็อกในยกที่ 8 ต่อมา ใน พ.ศ. 2533 โอฮาชิขึ้นชิงแชมป์โลกของสภามวยโลกรุ่นสตอร์วเวท จากชเว จอม-ฮวันที่เพิ่งคว้าแชมป์ไปจากนภา เกียรติวันชัย ปรากฏว่าคราวนี้ โอฮาชิเป็นฝ่ายชนะน็อก ได้ครองแชมป์โลก แต่ป้องกันตำแหน่งได้ครั้งเดียวก็เสียแชมป์ แพ้ทีเคโอ​ต่อ ริการ์โด โลเปซ รองแชมป์โลก WBC อันดับ 4 ชาวเม็กซิกัน ยก 5 

อีก 2 ปีต่อมา โอฮาชิได้ครองแชมป์โลกของสมาคมมวยโลก รุ่นสตอร์วเวท ชนะคะแนนชเว ฮี-ย็อง เมื่อ พ.ศ. 2535 แต่พอขึ้นชกป้องกันตำแหน่งครั้งแรกก็เสียแชมป์ให้ชนะ ป.เปาอินทร์ นักมวยรองแชมป์โลก WBA อันดับ 1 ชาวไทย หลังจากนั้น โอฮาชิมีปัญหาเกี่ยวกับดวงตาจนต้องแขวนนวมไปด้วยอายุ 27 ปี

### หลังแขวนนวม

โอฮาชิได้เปิดค่ายมวยที่โยโกฮามะ และทำงานเป็นเทรนเนอร์และผู้บริหารด้วย โอฮาชิประสบความสำเร็จโดยเป็นเทรนเนอร์ให้กับคัตสึชิเงะ คาวาชิมะ จนได้ครองแชมป์โลกของสภามวยโลก ในเดือนมกราคม 2550 โอฮาชิเป็นหัวหน้าเทรนเนอร์ของทีมญี่ปุ่นในการแข่งขัน BOXING GRAND PRIX 2007 ปัจจุบันเป็นประธานสมาคมนักมวยเก่าของญี่ปุ่น

เกียรติประวัติ
--------------

* แชมป์ญี่ปุ่นรุ่นไลท์ฟลายเวท (2529 – 2531)
* แชมป์โลก WBC และ Lineal รุ่นสตรอว์เวท
	+ ชิง 7 กุมภาพันธ์ 2533 ชนะน็อก ชเว จอม-ฮวัน ยก 9 ที่ ญี่ปุ่น
	+ ป้องกันแชมป์ครั้งที่ 1, 8 มิถุนายน 2533 ชนะคะแนน นภา เกียรติวันชัย ที่ ญี่ปุ่น
	+ เสียแชมป์ 25 ตุลาคม 2533 แพ้ทีเคโอ​ ริการ์โด โลเปซ ยก 5 ที่ ญี่ปุ่น
* แชมป์โลก WBA รุ่นสตอร์วเวท
	+ ชิง 14 ตุลาคม 2535 ชนะคะแนน ชเว ฮี-ย็อง ที่ ญี่ปุ่น
	+ เสียแชมป์ 10 กุมภาพันธ์ 2536 แพ้คะแนน ชนะ ป.เปาอินทร์ ที่ ญี่ปุ่น
* เคยชิงแชมป์โลกต่อไปนี้แต่ไม่สำเร็จ
	+ ชิงแชมป์โลก WBC รุ่น​จูเนียร์​ฟลายเวท เมื่อ 14 ธันวาคม 2529 แพ้น็อก ชัง ช็อน-กู ยก 5 ที่ เกาหลีใต้
	+ ชิงแชมป์โลก WBC รุ่น​จูเนียร์​ฟลายเวท เมื่อ 27 มิถุนายน 2531 แพ้น็อก ชัง ช็อน-กู ยก 8 ที่ ญี่ปุ่น

อ้างอิง
-------

1. ↑  "会長挨拶" (ภาษาญี่ปุ่น). Japan Pro Boxing Associations. 2010. สืบค้นเมื่อ March 17, 2011.

* สถิติการชก boxrec.com (อังกฤษ)
**ชนชั้นรายา** (ตุรกี: *râya*; เสียงอ่านภาษาตุรกี: [ɾaːˈja]) หรือ **เระอาเย** (ตุรกีออตโตมัน: رعايا; เสียงอ่านภาษาตุรกี: [ɾeˈʔaːjeː]) คือชนชั้นต่ำในสังคมออตโตมันที่ตรงกันข้ามกับ "ชนชั้นอัสเกรี" (askeri) ซึ่งเป็นชนชั้นขุนนางผู้บริหาร

คำว่า "รายา" แปลว่า "สมาชิกของฝูง" ที่รวมทั้งผู้นับถือศาสนาคริสต์ ศาสนาอิสลาม และ ศาสนายูดายผู้ที่ต้องเสียภาษีเพื่อบำรุงรัฐและชนชั้นอาชีพสูงชองจักรวรรดิ

แต่ในความหมายร่วมสมัยและความหมายใหม่มักจะหมายถึงผู้ที่ไม่ใช่มุสลิมโดยเฉพาะ บางครั้งคำนี้ก็จะแปลว่า "วัว" (cattle) แทนที่จะแปลว่า "ฝูง" หรือ "ข้าแผ่นดิน" (subjects) เพื่อเป็นการเน้นว่ารายาห์เป็นชนชั้นที่ต่ำกว่าชนชั้นอื่น แต่คำเดียวกันนี้ใช้โดยคริสเตียนอาหรับที่หมายถึงผู้ที่เป็นสมาชิกของวัด

ในสมัยต้นจักรวรรดิออตโตมันรายาไม่มีสิทธิในการรับราชการเป็นทหารแต่เมื่อมาถึงคริสต์ศตวรรษที่ 16 รายาที่เป็นมุสลิมก็เริ่มมีสิทธิซึ่งทำให้เป็นที่ไม่พอใจของชนชั้นปกครอง

ที่มาของคำ
----------

คำว่า "رعايا" ในภาษาอาหรับ เป็นพหูพจน์ของคำว่า "رعيّه" ที่แปลตรงตัวว่า "ฝูง" ที่หมายถึง "ข้าแผ่นดิน" ของพระมหากษัตริย์

คำว่า "รายา" หรือ "รายาห์" แปลว่า "เพื่อน" ในภาษาฮิบรู

อ้างอิง
-------

1. ↑  Sugar, p. 33
2. ↑  Maan Z. Madina, *Arabic-English Dictionary of the Modern Literary Language*, 1973.
3. ↑  Greene, p. 41, quoting Halil Inalcık

* Molly Greene, *A Shared World: Christians and Muslims in the Early Modern Mediterranean*, Princeton, 2000. ISBN 0-691-00898-1
* Peter F. Sugar, *Southeastern Europe under Ottoman Rule, 1354-1804*, series title *A History of East Central Europe*, volume V, University of Washington Press, 1983. ISBN 0-295-96033-7.

ดูเพิ่ม
-------

* จักรวรรดิออตโตมัน

| * ด
* ค
* ก
ชนชั้นและสถานะทางสังคม |
| --- |
| แบ่งตามประเภท | 

|  |  |
| --- | --- |
| สร้างสรรค์ | 
* โบฮีเมียนิยม
* บารอนโจร
* เจ้าสัว

 |
| ชั้นกลาง | 
* ชนชั้นกลางขั้นล่าง
* ชนชั้นกลางขั้นบน
* กระฎุมพี
* แพศย์

 |
| กรรมกร | 
* กรรมกรยาจก
* ชนกรรมาชีพ
* ศูทร
* ลุมเพนโปรเลแทเรียท

 |
| นักรบ | 
* ฮารี
* คชาตริยา
* ยาดัฟ
* นายาร์
* ฮาชาชิน
* อัศวิน
* วรรณียา
* ซามูไร
* ควาอู
* โอเซลอตล์
* สปาร์ตัน

 |
| ชั้นต่ำ | 
* คนไร้วรรณะ
* คนนอกกฎหมาย
* กสิกร / ข้ารับใช้
* รายาห์
* ทาส
* จัณฑาล
* ทลิต

 |
| ชั้นสูง | 
* ผู้ดี
* สุภาพชน
* ขุนนาง
* ผู้ดีเก่า

 |
| ปกครอง | 
* อภิชน
* เจ้า
* กษัตริย์

 |
| ปัญญาชน | 
* ภูมิกรรมกร
* พราหมณ์

 |

 |
**ราวี เดชาชัย** มีชื่อจริงคือ **สมพงษ์ จันทร์แพทย์รักษ์** ชื่อเล่น **ราวี** เกิดวันที่ 3 กันยายน พ.ศ. 2485 ที่กรุงเทพมหานคร เป็นนักมวยไทยชาวไทย ผู้ถนัดการใช้ศอก มีอาวุธเด็ดคือเตะขวา ค่าตัวสูงสุดสมัยนั้นอยู่ที่ 30,000 บาท และใน พ.ศ. 2555 เขาได้รับรางวัลฮอลออฟเฟม สยามกีฬาอวอร์ดส์ ครั้งที่ 6

ประวัติ
-------

ราวี เป็นบุตรของนายสมาน และนางแสวง จันทร์แพทย์รักษ์ แต่เขาได้กำพร้าพ่อแม่ตั้งแต่อายุ 5 ปี จึงอาศัยอยู่กับยาย สำเร็จการศึกษาชั้น ป.4 จากโรงเรียนไทยนิยมสงเคราะห์ เริ่มหัดมวยที่คณะเดชาชัยของ น.ต.แสวง โชติช่วง เริ่มขึ้นชกมวยที่เวทีราชดำเนินตั้งแต่อายุ 18 ปี โดยใช้ชื่อว่า ราวี เดชาชัย

ราวีขึ้นชกกับนักมวยชื่อดังในยุคเดียวกันหลายคน เช่น อดุลย์ ศรีโสธร, เดชฤทธิ์ อิทธิอนุชิต, แดนชัย ยนตรกิจ, สมพงษ์ เจริญเมือง, วิชาญ ศ.พินิจศักดิ์ รวมทั้ง นักมวยคิกบ็อกซิ่งชาวญี่ปุ่น ที่มีชื่อว่า เคนจิ คูโรซากิ ซึ่งเป็นทั้งผู้ฝึกสอนนักมวยคิกบ็อกซิ่ง และเป็นอดีตนักคาราเต้แถวหน้าที่มีฝีมือระดับสูงมาก โดยการแข่งขันครั้งดังกล่าว ราวีเป็นฝ่ายชนะน็อค

ราวีเคยครองแชมป์มวยไทยรุ่นไลท์เวทของเวทีราชดำเนิน เมื่อเลิกชกมวยแล้ว ทำงานเป็นช่างซ่อมบำรุงที่กรมสรรพาวุธ กองทัพอากาศจนเกษียณอายุ ปัจจุบันพักทีบ้านพักย่านอนุสาวรีย์บางเขน และมีกิจกรรมพิเศษคือการสอนมวยที่สนามมวยนานาชาติรังสิต

ด้านชีวิตส่วนตัว ราวีสมรสกับ สุนีย์ จันทร์แพทย์รักษ์ และมีบุตรธิดารวม 5 คน

เกียรติประวัติ
--------------

* แชมป์เปี้ยนมวยไทยรุ่น มิดเดิลเวท เวทีมวยราชดำเนิน
* แชมป์เปี้ยนทหารอากาศ, กองทัพอากาศ

รางวัล
------

* รางวัลฮอลออฟเฟม สยามกีฬาอวอร์ดส์ 2011

อ้างอิง
-------

1. 1 2 3  **มวยสยามรายวัน**. ปีที่ 19 ฉบับที่ 6764. วันพุธที่ 7 มีนาคม พ.ศ. 2555. หน้า 27
2. 1 2 3 4 5 6 7 8 9
3. ↑  **มวยสยามรายวัน**. ปีที่ 19 ฉบับที่ 6764. วันพุธที่ 7 มีนาคม พ.ศ. 2555. หน้า 17
4. ↑  Kyokushin vs Muay Thai - 1964. Rawee Dechachai vs Kenji Kurosaki
5. ↑  "Kyokushin VS Muay Thai Part (1964)". คลังข้อมูลเก่าเก็บจากแหล่งเดิมเมื่อ 2015-09-16. สืบค้นเมื่อ 2015-06-27.
6. ↑  **มวยตู้**. ปีที่ 25 ฉบับที่ 1279. วันศุกร์ 25 มี.ค. 2554. หน้า 28, 29 และ 48 (อ้างถึง นิตยสารเดอะริง ฉบับ 1222 มิ.ย. 2514)

* ธราพงศ์ เกตุแก้ว. ที่มาของเสียงตะโกน ราวีๆๆๆ ราวี เดชาชัย. **หนังสือพิมพ์สยามกีฬา**. ปีที่ 23 ฉบับที่ 8351. วันที่ 14 มกราคม พ.ศ. 2551. หน้า 27
* เทปการชกกับ คงเดช ลูกบางปลาสร้อย
* เทปการชกกับ วิชาญ ศ.พินิจศักดิ์
**ประมุขในนาม** (อังกฤษ: Titular ruler) คือบุคคลที่มีตำแหน่งผู้นำอย่างเป็นทางการเพียงเล็กน้อย หรือมีอำนาจจริงบ้าง บางครั้งบุคคลนั้นอาจจะอยู่ในตำแหน่งผู้นำเพียงในนาม แต่ก็ยังใช้อำนาจเกินกว่าปกติ ซึ่งเป็นผลมาจากบุคลิกภาพและประสบการณ์ของบุคคลเหล่านั้น ประมุขในนามไม่ได้ถูกจำกัดอยู่เพียงแค่ผู้นำทางการเมือง แต่ยังหมายถึงองค์กรอื่นใด เช่น บรรษัท ด้วย

นิรุกติศาสตร์
-------------

Titular เป็นคำที่เกิดขึ้นจากการรวมคำว่า *titulus* (ตำแหน่ง, ยศ) ในภาษาละติน และคำเสริมท้ายในภาษาอังกฤษ *-ar* ซึ่งหมายถึง "ของ หรือ ขึ้นอยู่กับ"

พัฒนาการ
--------

ในระบบรัฐสภาทุกวันนี้ส่วนใหญ่ ประมุขแห่งรัฐได้มีการพัฒนาไปทางใดทางหนึ่ง หรือถูกสร้างขึ้นเพื่อเป็นตำแหน่งของผู้นำ กรณีในอดีต ผู้นำมักจะมีอำนาจอย่างมีนัยสำคัญที่ถูกระบุไว้ในรัฐธรรมนูญของรัฐ แต่ก็ไม่สามารถใช้อำนาจเหล่านั้นได้ เนื่องจากการเปลี่ยนแปลงทางประวัติศาสตร์ภายในประเทศนั้น ในภายหลัง มักจะมีการแสดงไว้อย่างชัดเจนในเอกสารที่ซึ่งมีความตั้งใจทำให้ผู้นำไร้ซึ่งอำนาจ ประมุขแห่งรัฐจะอยู่ในตำแหน่งผู้นำในนามที่มักจะได้รับการยกย่องในฐานะสัญลักษณ์ของการ "นำพา" ผู้คน

### ตัวอย่าง

* จักรพรรดิโชวะแห่งญี่ปุ่นยังทรงเป็นประมุขในนามหลังจากที่ญี่ปุ่นยอมจำนนในสงครามโลกครั้งที่สอง
* ประธานาธิบดีของอิสราเอลและประธานาธิบดีเยอรมนีมีหน้าที่เพียงในเชิงพิธีการและถูกเรียกในฐานะประมุขในนาม

อ้างอิง
-------

1. ↑  ""titular" Merriam-Webster Online Dictionary". Meriam Webster. 2008. สืบค้นเมื่อ 2008-06-25.
2. ↑  Robert K. Barnhart, บ.ก. (1988). *Chambers Dictionary of Etymology*. New York: Chambers Harrap Publishers. p. 1146. ISBN 0-550-14230-4.
3. ↑  ""-ar" Merriam-Webster Online Dictionary". Meriam Webster. 2008. สืบค้นเมื่อ 2008-06-25.
4. ↑  Wojdakowski, Walter (January–February 2007). "Cultural awareness: cross-cultural interaction today". *Infantry Magazine*. BNET. สืบค้นเมื่อ 2008-06-25.
**พ่อท่านเอื้อม** (15 กันยายน พ.ศ. 2449 — 9 ธันวาคม พ.ศ. 2557) ท่านเป็นพระคณาจารย์อีกรูปหนึ่งของจังหวัดนครศรีธรรมราช ทางด้านอิทธิปาฏิหาริย์ ทางด้านคงกระพัน เมตตามหานิยม นับเป็นพระคณาจารย์อีกท่านหนึ่งที่มีอายุยืนยาวถึง 5 แผ่นดินคือ ตั้งแต่รัชสมัยพระบาทสมเด็จพระจุลจอมเกล้าเจ้าอยู่หัว - รัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร

ประวัติ
-------

**พ่อท่านเอื้อม กตปุญโญ** ท่านเกิดเมื่อวันที่ 15 กันยายน พ.ศ. 2449 ตรงกับปลายรัชสมัยพระบาทสมเด็จพระจุลจอมเกล้าเจ้าอยู่หัว ณ บ้านเลขที่ 68 หมู่ที่ 12 ตำบลการะเกด อำเภอเชียรใหญ่ จังหวัดนครศรีธรรมราช ในก่อนที่ท่านจะเป็นพระท่านได้เคยเป็นเสีอมาก่อน และเคยได้ปะทะกับท่านพลตำรวจตรี ขุนพันธรักษ์ราชเดช ต่างคนต่างมีวิชาสายสำนักเขาอ้อเหมือนกัน จนกระทั่ง ท่านทั้งสองได้คบหาเป็นสหายกัน พ่อท่านเอื้อมกลับใจมาอุปสมบทเป็นครั้งที่ 2ในบวรพระพุทธศาสนาเมื่อวันที่ 18 มิถุนายน พ.ศ. 2514 ณ พัทธสีมา วัดปากเชียร อำเภอเชียรใหญ่ จังหวัดนครศรีธรรมราช โดยมีพระครูถาวรบุญรัต เป็นพระอุปัชฌาย์ พระมานิต มานิโต เป็นพระกรรมวาจาจารย์ ไดรับฉายาว่า **กตปุญโญ**หลังจากอุปสมบทแล้ว ท่านก็ได้จำพรรษาอยู่ที่วัดปากเชียร ได้ศึกษาข้อวัตรปฏิบัติวิปัสสนากรรมฐาน จากนั้นได้เดินทางจากรึกธุดงค์ไปยังป่าเขา ขึ้นเหนือประจวบคีรีขันธ์ ลงใต้สำนักบางอ้อ ไปสุดชายแดนมาเลเซีย พ่อท่านเอื้อม ท่านได้ศึกษาพระธรรมอย่างถ่องแท้ ในระหว่างที่ท่านได้เดินผ่านภูเขา ผ่านมาตั้ง 69 ลูก และได้ปักกลดมา ณ ที่นั้น ท่านได้ใช้ความพยายามและปฏิบัติธรรมอย่างเคร่งครัด บรรลุธรรมขั้นสูง และนอกจากศึกษาปฏิบัติธรรมอย่างเคร่งครัดแล้ว ท่านยังมีการศึกษาค้นหาไสยเวท และวิทยาคมศาสตร์ต่าง ๆ และจนถึงปัจจุบัน ท่านจึงมีความรู้แตกฉาน ลึกซึ้งถึงทางด้านไสยเวท ไสยศาสตร์ เวทมนตร์ คาถา จนกระทั่งตอนนี้ท่านเป็นพระเกจิอาจารย์ชื่อดังของทางภาคใต้ และสร้างวัตถุมงคลทางด้านแคล้วคลาด เมตตามหานิยม ป้องกันอันตรายต่าง ๆ และให้โชคลาภ คุ้มครองผู้กระทำความดี จนผู้คนศรัทธาในตัวของท่าน และแสวงหาวัตถุของท่านมาบูชา

อ้างอิง
-------

* ประวัติพ่อท่านเอื้อม วัดบางเนียน เก็บถาวร 2011-10-18 ที่ เวย์แบ็กแมชชีน
* พ่อท่านเอื้อม กตปุญโญ เก็บถาวร 2016-03-04 ที่ เวย์แบ็กแมชชีน



1. ↑  "สิ้น 'พ่อท่านเอื้อม' เกจิดังแดนใต้ อายุ 108 ปี สหาย'ขุนพันธ์'". ไทยรัฐออนไลน์. 9 ธันวาคม พ.ศ. 2557. สืบค้นเมื่อ 14 ธันวาคม 2557. `{{cite web}}`: ตรวจสอบค่าวันที่ใน: `|accessdate=` และ `|date=` (help)
**โรงเรียนผู้นำ** หรือ **สถาบันฝึกอบรมผู้นำ มูลนิธิพลตรีจำลอง ศรีเมือง** (Leadership School) ตั้งอยู่ที่ตำบลพุประดู่ อำเภอเมืองกาญจนบุรี จังหวัดกาญจนบุรี เป็นโครงการพัฒนาคุณภาพชีวิตของผู้เข้าร่วมอบรม เพื่อปลูกจิตสำนึกให้ทุกคนพัฒนาตนเอง โดยฝึกฝนการใช้ชีวิตตามแนวทางแบบเศรษฐกิจพอเพียง การกินอาหารที่เป็นประโยชน์แก่ร่างกาย ผู้เข้าอบรมจะได้ฝึกฝนการใช้ชีวิตกับธรรมชาติ ทำปุ๋ย ปลูกผักกินเอง ฝึกฝนให้รู้จักตนเอง รู้จักดำรงชีวิตอย่างเรียบง่ายและอย่างมีคุณค่า โดยเน้นคุณลักษณะ 6 ประการคือ **สะอาด ขยัน ประหยัด ซื่อสัตย์ เสียสละ กตัญญู**  ก่อตั้งมาตั้งแต่ปี พ.ศ. 2538

หลักสูตรของโรงเรียนผู้นำ จัดขึ้นผู้บริหารหน่วยงานเอกชน ข้าราชการ เกษตรกรและประชาชนทั่วไป ใช้เวลาฝึกอบรม 4 วัน 3 คืน ระหว่างวันพฤหัสบดี – วันอาทิตย์ ของทุกสัปดาห์ 

ในบริเวณใกล้เคียงกับโรงเรียนผู้นำ เป็นที่ตั้งของสวนสัตว์เลี้ยงกาญจนบุรี เป็นสถานที่ให้การคุ้มครองดูแลสัตว์ที่ตกอยู่ในอันตราย ถูกทอดทิ้ง ทุพพลภาพ ซึ่งย้ายมาจากสถานสงเคราะห์สัตว์ทุ่งสีกัน ตั้งแต่ปี พ.ศ. 2540 อยู่ในการดำเนินงานของมูลนิธิสงเคราะห์สัตว์  และ พ.ต.หญิงศิริลักษณ์ ศรีเมือง

อ้างอิง
-------

1. ↑  "วัตถุประสงค์ของ โครงการอบรมพัฒนาคุณภาพชีวิต". คลังข้อมูลเก่าเก็บจากแหล่งเดิมเมื่อ 2008-12-31. สืบค้นเมื่อ 2008-05-31.
2. ↑  "สวนสัตว์เลี้ยงกาญจนบุรี". คลังข้อมูลเก่าเก็บจากแหล่งเดิมเมื่อ 2009-01-01. สืบค้นเมื่อ 2009-01-12.

แหล่งข้อมูลอื่น
---------------

* ชมรมศิษย์เก่าโรงเรียนผู้นำ เก็บถาวร 2008-05-12 ที่ เวย์แบ็กแมชชีน
* บ้านป่า นาดอย โดย พลตรีจำลอง วารสารเราคิดอะไร ฉบับที่ 151 เดือนกุมภาพันธ์ 2546
* เปิดบัญชีศิษย์ "โรงเรียนผู้นำ" พล.ต.จำลอง เก็บถาวร 2008-05-26 ที่ เวย์แบ็กแมชชีน สำเนาจาก มติชน ฉบับวันที่ 4 พ.ย. 2545

พิกัดภูมิศาสตร์: 14°01′14″N 99°23′43″E﻿ / ﻿14.02055°N 99.39524°E﻿ / 14.02055; 99.39524

* แผนที่และภาพถ่ายทางอากาศของ โรงเรียนผู้นำ
	+ แผนที่ จาก มัลติแมป โกลบอลไกด์ หรือ กูเกิลแผนที่
	+ ภาพถ่ายทางอากาศ จาก เทอร์ราเซิร์ฟเวอร์
	+ ภาพถ่ายดาวเทียม จาก วิกิแมเปีย
ระวังสับสนกับ ประยูร จรรยาวงษ์

นายประยูร อภัยวงศ์
**นายประยูร อภัยวงศ์** (31 มีนาคม พ.ศ. 2460 - 23 มกราคม พ.ศ. 2501) อดีตสมาชิกสภาผู้แทนราษฎรจังหวัดพิบูลสงคราม พรรคประชาธิปัตย์ 2 สมัย

ประวัติ
-------

นายประยูร อภัยวงศ์ เป็นบุตร ร.ต.ท.ยิด อภัยวงศ์ กับนางแช่ม อภัยวงศ์ เกิดเมื่อวันที่ 31 มีนาคม พ.ศ. 2460 ที่เมืองพระตะบอง ได้รับเลือกเป็นสมาชิกสภาผู้แทนราษฎรจังหวัดพิบูลสงคราม ในสังกัดพรรคประชาธิปัตย์ สมัยที่ 1 เมื่อวันที่ 15 กรกฎาคม พ.ศ. 2488 และสมัยที่ 2 เมื่อวันที่ 5 มกราคม พ.ศ. 2489 นายประยูรเป็นสมาชิกสภาผู้แทนราษฏรที่ถูกเรียกว่า "ผู้แทนที่ไม่มีราษฎรสังกัด" เนื่องจากขณะดำรงตำแหน่งนั้น ประเทศไทยต้องเสียดินแดนของจังหวัดพิบูลสงครามและจังหวัดพระตะบองให้กับฝรั่งเศส ในช่วงสงครามโลกครั้งที่ 2 นอกจากนายประยูรจะเป็นสมาชิกสภาผู้แทนราษฎรพรรคเดียวกับนายควง อภัยวงศ์ แล้ว ยังมีศักดิ์เป็นหลานปู่ของนายควง อภัยวงศ์​ ด้วย แต่อายุไม่ห่างกันมากนักจึงนับกันเป็นพี่เป็นน้อง 

นายประยูรสมรสกับนางสราญ อภัยวงศ์ (หลานเจ้าเมืองเสียมราฐ) มีบุตร 5 คน คือ นายวีระ อภัยวงศ์ พ.ต.อ.วิจิตร อภัยวงศ์ พล.ต.วิโรจน์ อภัยวงศ์ นางสาวพัชรินทร์ อภัยวงศ์ และนายอัศวิน อภัยวงศ์ นายประยูรเสียชีวิตเมื่อวันที่ 23 มกราคม พ.ศ. 2501 ด้วยโรคไขมันอุดตันในหลอดเลือด สิริอายุ 41 ปี
**มหาวิทยาลัยยูเทรกต์** (ดัตช์: *Universiteit Utrecht หรือย่อเป็น **UU***) เป็นมหาวิทยาลัยเก่าแก่ที่ตั้อยู่ในเมืองยูเทรกต์ จังหวัดยูเทรกต์ ประเทศเนเธอร์แลนด์ ก่อตั้งขึ้นในปี ค.ศ. 1636 มีนักเรียนที่ลงทะเบียน 29,425 คนและบุคลากร 5,568 คน (ปี ค.ศ. 2016) มักได้รับการจัดอันดับให้อยู่ใน 100 มหาวิทยาลัยที่ดีที่สุดในโลกอยู่เสมอ

คำขวัญของมหาวิทยาลัยคือ "Sol Iustitiae Illustra Nos" ในภาษาละตินซึ่งหมายความว่า พระอาทิตย์แห่งความยุติธรรมสาดส่องเรา ซึ่งถอดมาจากคัมภีร์ไบเบิลภาษาละตินที่แปลโดยมาลาคี 4:2 จนถึงปัจจุบัน มหาวิทยาลัยยูเทรกต์มีผู้ได้รับรางวัลโนเบลมาแล้ว 12 คนและรางวัลสปิโนซาอีก 13 คน

ประวัติ
-------

มหาวิทยาลัยยูเทรกต์ ตั้งขึ้นเมื่อวันที่ 26 มีนาคม ค.ศ. 1636 โดยศาสตราจารย์ กิสเบร์ตุส ฟูเทียส กล่าวสุนทรพจน์ในการก่อตั้งมหาวิทยาลัย และมีศาสตราจารย์เบอร์นาดุส สโคทานุส ดำรงตำแหน่งอธิการบดีคนแรก ในช่วงแรกมีนักเรียนเพียงไม่กี่สิบคนเข้ามาศึกษาในมหาวิทยาลัย และมีคณาจารย์เพียง 7 คนเท่านั้น เน้นการศึกษาด้านปรัชญา เทววิทยา แพทยศาสตร์ และนิติศาสตร์

มหาวิทยาลัยเริ่มขยายใหญ่ขึ้นในศตวรรษที่ 17 พร้อมๆกับมหาวิทยาลัยไลเดิน มหาวิทยาลัยโกรนิงเงิน และมหาวิทยาลัยอัมสเตอร์ดัม มีการก่อสร้างสวนพฤกษศาสตร์และหอดูดาวสเมโทเรินขึ้น มีนักศึกษาจากต่างประเทศ โดยเฉพาะจากเยอรมนี อังกฤษ และสก็อตแลนด์เดินทางเข้ามาศึกษา และเรอเน เดการ์ตก็เคยอยู่ที่มหาวิทยาลัยแห่งนี้มาก่อน

เมื่อฝรั่งเศสเข้ายึดครองเนเธอร์แลนด์ในสงครามนโปเลียน มหาวิทยาลัยยูเทรกต์ถูกลดฐานะให้เป็นเพียงโรงเรียนมัธยมปลาย แต่เมื่อจักรพรรดินโปเลียนแพ้สงคราม ได้มีการก่อตั้งสหราชอาณาจักรเนเธอร์แลนด์ขึ้น โรงเรียนได้กลับมาเป็นมหาวิทยาลัยดังเดิม

สาขาวิชา
--------

มหาวิทยาลัยยูเทรกต์มีทั้งหมด 7 คณะ ได้แก่

* คณะมนุษยศาสตร์
* คณะสังคมศาสตร์และพฤติกรรมศาสตร์
* คณะนิติศาสตร์ เศรษฐศาสตร์ และบริหารรัฐกิจ
* คณะภูมิวิทยาศาสตร์
* คณะแพทยศาสตร์
* คณะสัตวแพทยศาสตร์
* คณะวิทยาศาสตร์

อ้างอิง
-------

1. ↑  "History". *Utrecht University*. 28 August 2014. สืบค้นเมื่อ 12 March 2019.
2. 1 2  "Annual report 2014 (in Dutch)". Utrecht University. สืบค้นเมื่อ 21 October 2015.[*ลิงก์เสีย*]
3. ↑  "Kleur - Huisstijl - Universiteit Utrecht". Utrecht University. สืบค้นเมื่อ 2019-12-23.
4. ↑  Utrecht University (2017) UU jaarverslag 2016. Retrieved from:
5. ↑  "Academic Ranking of World Universities 2019". *ShanghaiRanking*. คลังข้อมูลเก่าเก็บจากแหล่งเดิมเมื่อ 2019-08-15. สืบค้นเมื่อ 2019-08-17.
6. ↑  "World University Rankings 2020 - Utrecht University". *Times Higher Education (THE)*. สืบค้นเมื่อ 2019-09-18.
7. ↑  "QS World University Rankings 2020". *Top Universities*. สืบค้นเมื่อ 2019-07-15.
8. ↑  "History". *Utrecht University*. 28 August 2014. สืบค้นเมื่อ 12 March 2019.

แหล่งข้อมูลอื่น
---------------

* เว็บไซต์อย่างเป็นทางการของมหาวิทยาลัย

| * ด
* ค
* ก
มหาวิทยาลัยในประเทศเนเธอร์แลนด์ |
| --- |
| 
* โกรนิงเงิน
* เดลฟท์
* ตเว็นเตอ
* ติลบืร์ค
* มาสทริชท์
* ยูเทรกต์
* รัดเบาด์ไนเมเคิน
* ไลเดิน
* วาเคอนิงเงิน
* เสรีอัมสเตอร์ดัม
* อัมสเตอร์ดัม
* เอรัสมุสรอตเทอร์ดาม
* ไอนด์โฮเฟิน

 |